— 276 — 



Endvidere kan det staa i Forbindelse med, at Afstanden mel- 

 lem de to nederste Blomsterstands-Forgreninger er større end nor- 

 mal. Ogsaa heri kunde der maaske være nogen Mening; det større 

 Forbrug af Næringsstof til et bladagtig udviklet Støtteblad kunde 

 tænkes at bevirke, at Blomsterstands-Aksen i Vækst maa give sig 

 lidt mere Tid med Udviklingen af Sideorganer. 



Disse to her omtalte Forhold, at den bladagtige Udvikling af 

 det nederste Støtteblad hænger sammen med en Reduktion af 

 Aksel-Produktet eller en længere Afstand fra den følgende Forgre- 

 ning, findes der i det foregaaende mange Eksempler paa, saaledes: 

 Dactylis glomerata (3), Bromus arvensis (1, 2 f — 1), Glyceria aquatica 

 (1 d — f, 2 1), Phragmites (2 b — c), Baldingera arundinacea (3 f, 4), 

 Calamagrostis epigejos, Psamma arenaria (2) og Elymus (2, 3 b — f). 



Materialet er ikke stort nok til at sige noget begrundet om, 

 hvorvidt den paagældende Anomali kan være karakteristisk for 

 enkelte Bevoksninger i Modsætning til andre. Men jeg har i flere 

 Tilfælde havt Indtrykket deraf. Og det har Velenovsky egentlig 

 ogsaa lagt Mærke til ved det Tilfælde, han beskriver. Som nævnt 

 fandt han c. 50 Individer af sin Melica, der voksede sammen i et 

 Krat. »Auffallender Weise wuchsen in ihrer Gesellschaft gar keine 

 normalen Individuen, obwohl auf den nicht weit entfernten Stand- 

 orten überall nur die normale Melica nutans vorzufinden war«. 



Men med denne lille Opsats har jeg iøvrigt ingen anden Hensigt 

 end at henlede Opmærksomheden paa det paagældende Forhold, 

 det nederste Støtteblads lejlighedsvise Fremtræden i Bladform, og 

 give et lille Bidrag til Kendskabet hertil. 



s 



